《季野见和次韵二首 其二》
宋代·程俱

此身非匏瓜，圭窦可长守。初为弦歌计，肯饮中山酒。

深虞委司败，政术空无有。故将老衡茅，敢复叹华首。

公诗金错刀，刻画无盐丑。应怜五穷韩，定作三黜柳。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。